6 avgust kuni 1,5 mingdan ziyod abituriyent va 66 nafar nazoratchi imtihonga kelmadi

Kecha, 6 avgust kungi test sinovlarida ikki smenada ishtirok etishi belgilangan 71 ming 340 nafar abituriyentdan 1 ming 645 nafari, 2 ming 622 nafar guruh nazoratchilaridan 66 nafari imtihon jarayonlarida qatnashmagan. Bu haqda bugun, 7 avgust kuni Axborot va ommaviy kommunikatsiyalar agentligida Davlat test markazi boshqarma boshlig‘i Diyorbek Qo‘chqorov ishtirokida o‘tkazilgan brifingda ma'lum qilindi.
Kun.uz muxbiri xabar berishicha, 62 nafar abituriyent hududga kirish va binoda qoidalarni buzgani bois sinovdan chetlashtirilgan.
Bugungi jarayonning 1-smenasida 882 nafar abituriyent turli sabablar bilan testga kelmagan. 9 nafari esa hududga kirish joyida tartib-qoidalarga rioya etmagani tufayli test sinovlariga kiritilmagan.